KTC ขานรับนโยบายช้อปช่วยชาติ
KTC ขานรับนโยบายช้อปช่วยชาติ จับมือพันธมิตร มอบสิทธิพิเศษให้สมาชิกช้อปคุ้มกว่า
10 พ.ย. 2560

นางพิทยา วรปัญญาสกุล รองประธานเจ้าหน้าที่บริหาร – ธุรกิจบัตรเครดิตบริษัท บัตรกรุงไทย จำกัด (มหาชน) หรือ KTC เปิดเผยว่า “เคทีซีให้การสนับสนุนนโยบายช้อปช่วยชาติ มาตรการที่เปิดโอกาสให้ผู้บริโภคทั่วไปสามารถนำใบเสร็จจากการซื้อสินค้าและบริการมาลดหย่อนภาษีบุคคลธรรมดาวงเงินไม่เกิน 1.5 หมื่นบาท สำหรับการซื้อสินค้าในช่วงระหว่างวันที่ 11  พฤศจิกายน – 3 ธันวาคม 2560 ด้วยการจับมือกว่า 40 ร้านค้าพันธมิตรในหมวด กิน และช้อป จากแคมเปญ “ลดแรงทุกวัน กับบัตรเครดิตเคทีซี” ตลอดเดือนพฤศจิกายน
มอบสิทธิพิเศษให้สมาชิกใช้คะแนนสะสม KTC FOREVER REWARDS จำนวนเท่ากับยอดใช้จ่ายต่อเซลส์สลิป แลกรับส่วนลดหรือเครดิตเงินคืนสูงสุด 30% โดยไม่มีเงื่อนไขยอดใช้จ่ายขั้นต่ำและไม่จำกัดยอดในการแลกคะแนน (สำหรับร้านค้าและแบรนด์ที่ร่วมรายการตามเงื่อนไขที่กำหนด) ตั้งแต่วันที่ 1 – 30พฤศจิกายน 2560”